**Un martor al timpului**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploi metalice cad pe trupul meu sfâşiat

iar noaptea o car pe spate şi-mi simt sudoarea otrăvită

mă las purtat de-un vânt călăuz

în locuri crepusculare unde se văd anii

ce-au trecut pe lângă mine fără ştire, fără să-i văd

se văd oraşe-n decadenţă, ruine păgâne

femei ce-şi port copiii la piept plâng la colţul unei străzi uitate

iar bărbaţii se sinucid punându-şi la cap doar arme

luna, vie într-un timp trecut, acum nu se mai arată, e doar o candelă tristă

iar peste oraşele învechite doar ploi mai curg din cerul mohorât

e o junglă de sclavi şi regi pedanţi

un haos plămădit din subteranele morbide

ale oamenilor ce n-au ştiut să trăiască în armonie

mă simt o carne putrezită, un suflet dezolant

eu, cel ce port regretele tuturor oamenilor în mine

mă las purtat de acel vânt călăuz

într-o altă lume

sperând să nu se sinucidă şi ea în propriile greşeli